jkorsvik/nowiki_second_scrape_merged huggingface dataset:
Stortingets samferdselskomité (2001–2005)

Samferdselskomitéen er en fagkomité på Stortinget.  Den
behandler bl.annet saker relatert til samferdsel,
post og telekommunikasjon.
Komitéen består av 15 stortingsrepresentanter.


== Representanter ==
Petter Løvik, leder (H)
Jorunn Ringstad, første nestleder (Sp)
Geir-Ketil Hansen, andre nestleder (SV)
Anne Berit Andersen. (H)
Sigrun Eng. (A)
Bjørgulv Froyn. (A)
Sverre J Hoddevik. (H)
Odd Holten. (KrF)
Hans Gjeisar Kjæstad. (H)
Thore A Nistad. (Frp)
Jan Sahl. (KrF)
Oddbjørg Ausdal Starrfelt. (A)
Tor-Arne Strøm. (A)
Kenneth Svendsen. (Frp)
Heidi Sørensen. (SV)


== Se også ==
Stortinget


== Kilder ==
Samferdselskomitéen
Gorkha

Gorkha var opprinnelig en bystat nordvest for Katmandu. Fra 1769 til 1930 var det også det offisielle navnet på staten Nepal.
Staten har gitt navnet til det moderne Gorkha-distriktet. 
Den opprinnelige Gorkha by er et viktig historisk minnesmerke og turistmål.
Navnet stammer fra en hinduisk krigerhelgen, Gorakshanath. Det hinduiske Shah-dynastiet var på 1500-tallet erobret staten disipler av Gorakshanath og ga staten navn etter ham.
Kong Prithvi Narayan Shah brukte på midten av 1700-tallet Gorkha som utgangspunkt for et felttog for å ta et stort antall lignende småstater i vest og øst. Hans etterfølgere erobret en stripe land mellom slettene i India og høyfjellet i Tibet fra grensen mot Kashmir i vest til Bhutan i øst. Dette regnes som grunnleggelsen av den moderne nepalske staten.
Under Rana-dynastiet ble landsnavnet i 1930 endret til Nepal for å knytte an til tradisjonene i den høykulturelle Katmandudalen eller Nepal-dalen, der statens hovedstad har ligget siden 1700-tallet.
Gorkha har gitt navn til de engelske gurkhasoldatene. Da engelskmennene i India begynte å rekruttere soldater fra Nepal ble de oppkalt etter landet, som de på engelsk stavet som Gurkha. (India, som også har rekruttert soldater fra Nepal, bruker derimot den riktige stavemåten, og kaller dem Gorkha-soldater.)
Det historiske Gorkha ligger i det moderne Gorkha-distriktet, i Ghandaki sonen i Vestregionen, vel 10 norske mil nordvest for Katmandu. Det er vanlig å besøke Gorkha by – som er et berømt eksempel på newar-arkitektur – på reiser fra Katmandu til Pokhara.


== Se også ==
Nepal - liste over konger av Shah-dynastiet
Nepals geografi
Bror Yngve Rahm

Bror Yngve Rahm (født 4. januar 1955 i Porsgrunn) er en norsk politiker (KrF). Han var stortingsrepresentant for Telemark 1997–2005.
Han vokste opp i Gjerpen som sønn av snekker Nils Rahm og barnehageassistent Synnøve Stensåsen. Rahm begynte sitt yrkesliv i postverket. Mellom 1977 og 1980 var han ansatt som reisesekretær i KrF. Han var også leder i Oslo KrFU 1976–1978 og nestleder i sentralstyret i KrFU 1978–1979. Han giftet seg med Torill Gravdal fra Førde. De har to barn.Omkring 1980 flyttet han tilbake til Telemark og begynte som bilselger. Rahm var daglig leder ved Kontaktsenteret (senere Skien diakonale senter), et tilbud for unge rusmisbrukere, 1984–1995. Han bodde i Siljan, hvor han også ble vara til kommunestyret. I 1995 ble han innvalgt i Telemark fylkesting og leder i fylkets hovedutvalg for videregående opplæring.I 1997 ble Rahm innvalgt på Stortinget fra Telemark, som den første stortingsrepresentanten fra Siljan. Han satt i Stortingets energi- og miljøkomité, i perioden 2001–2005 som komitéleder. KrF mistet sitt mandat i Telemark i 2005.Etter tiden på Stortinget ble han i 2006 ansatt som prosjektansvarlig i Norsk Industri. Han har også hatt flere offentlige verv, som styreleder i Statens naturskadefond, Telemarkskanalen og Artsdatabanken.


== Referanser ==


== Eksterne lenker ==
(no) Bror Yngve Rahm hos Stortinget 
(no) Bror Yngve Rahm hos Norsk senter for forskningsdata
Sonja Sjøli

Sonja Irene Sjøli (født 6. juni 1949 i Hamar) er en norsk jordmor og politiker (H). Hun har sittet på Stortinget for Akershus siden 1997. Hun var 2. vararepresentant 1993–2007. Hun var kommunestyremedlem i Eidsvoll fra 1979 til 1987, og igjen fra 1999 til 2001, de første åtte årene også som formannskapsmedlem. Hun var leder i Akershus Høyre 1994–2003, og medlem av Høyres sentralstyre i samme periode. Hun var leder av Høyres kvinnepolitiske utvalg 1998–2000. 
Sjøli er utdannet sykepleier fra Hedmark fylkes sykepleierhøyskole (1971) og jordmor fra Statens Jordmorhøyskole (1976). Hun har også studert kunsthistorie og sosiologi. Hun har arbeidet ved Stensby sykehus, i Eidsvoll kommune og ved Sentralsykehuset i Akershus. Hun var redaktør av Tidsskrift for jordmødre 1987–1989. Hun var valgt leder av Den norske Jordmorforening 1989–1993, visepresident i International Confederation of Midwives 1990–1993, samt arbeidende president i sistnevnte 1993–1997. Rådsleder for Kvinneuniversitetet i Løten 2001–2002.
Hun mottok Rotarys Paul Harris Fellow-medalje i 1998, og ble æresmedlem i Den norske Jordmorforening i 1999. Hun har laget undervisningsfilm, og deltatt i en rekke offentlige utvalg.


== Stortingets presidentskap ==
2001–2005 visesekretær i Stortinget


== Stortingskomiteer ==
2005–2013: medlem i Helse- og omsorgskomiteen
2005–2013: medlem i Valgkomiteen
2005–2009: 2. nestleder i Fullmaktskomiteen
2001–2005: leder i Familie-, kultur- og administrasjonskomiteen
2001–2005: medlem i Fullmaktskomiteen
2001–2005: varamedlem i Den utvidede utenrikskomiteen
2001–2005: varamedlem i Valgkomiteen
1997–2001: medlem i Sosialkomiteen


== Referanser ==


== Eksterne lenker ==
(en) Sonja Irene Sjøli – kategori av bilder, video eller lyd på Commons 
(no) Sonja Irene Sjøli hos Stortinget 
(no) Sonja Irene Sjøli hos Norsk senter for forskningsdata 
(no) Sonja Sjølis stemmegivning på Stortinget (arkivert) siden 2009 systematisert av organisasjonen Holder de ord
Sonja Irene Sjøli hos Høyre
Pius X

Pius X, født Giuseppe Melchiorre Sarto, (født 2. juni 1835 i Riese i kongedømmet Lombardia-Venetia, død 20. august 1914 i Roma) var pave fra 1903 til sin død i 1914. Han var den første paven som ble kanonisert siden Pius V.


== Liv og virke ==


=== Bakgrunn ===
Foreldrene var Giovanni Battista Sarto, en postmann, og Margarita. Han ble presteviet i 1858, og som ung prest studerte han både Thomas Aquinas og kanonisk rett. 


=== Biskop, kardinal ===
I 1884 ble han biskop av Mantova, og i juni 1893 ble han utnevnt til kardinal, med San Bernardo alle Terme som tittelkirke. I 1896 ble han dessuten utnevnt til patriark av Venezia. Imidlertid oppstod det problemer med utnevnelsen, da italienske myndigheter hevdet å ha retten til å nominere kandidater, en praksis som hadde vært gjeldende da byen var del av Østerrike.


=== Pave ===
Etter pave Leo XIIIs død ble Sarto valgt til pave av konklavet den 4. august 1903 med antagelig 55 av 60 stemmer.Ved dette konklavet ble det østerrikske veto brukt for siste gang, mot kardinal Mariano Rampolla del Tindaro (kardinalstatssekretær). Pius X avskaffet deretter denne vetoretten.
Pius ble kronet søndag 9. august 1903.
Hans pontifikat ble kjent for sin konservative agenda.
Han fordømte det han kalte «modernister» og «relativister».
Han fremprovoserte en krise for katolisismen i Frankrike da han fordømte den franske presidentens visitt til kong Viktor Emmanuel II av Italia, som pavestolen var fiendtlig innstilt til på grunn av begivenhetene i 1870. Resultatet ble et skille mellom kirke og stat i Frankrike og utvisning av franske jesuitter.
Han endret navnet på pavestolens offisielle meldingsbulletin fra Acta Sanctae Sedis til Acta Apostolicae SedisHan ble kanonisert av pave Pius XII i 1954. 


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884


== Referanser ==


== Litteratur ==
Kelly, J.N.D., The Oxford Dictionary of Popes. Oxford: Oxford University Press 1988.
Rendina, Claudio, I Papi: storia e segreti. Roma: Newton & Compton editori 1999.
NRK P2

NRK P2 er en norsk radiokanal og en av NRK Radio. Den startet med prøvesendinger i 1978, men ble ikke offisielt åpnet før i 1984. P2 ble landets andre riksdekkende radiokanal og har siden 1993 vært profilert som NRKs kulturkanal. Programmene består av nyheter, debatt, analyser, populærvitenskap, musikk og generelle tema om  kultur og samfunn. De har siden 1998 delt ut P2-lytternes romanpris.
Kanalen sendes over DAB-nettet og er også tilgjengelig som nettradio.
De fleste av kanalens programmer sendes fra NRKs hovedkontor på Marienlyst i Oslo.


== Historikk ==
Stortinget vedtok å opprette Program 2 i 1975. Den 20. november 1978 hadde de sin første prøvesending. I 1981 fikk prøvesendingene til P2 enn fastere form. Da var kanalen på lufta med 25 timers prøvesendinger hver uke. De sendte på samme frekvens som P1 den første tiden.


== Programmer i utvalg ==
Dagsnytt Atten
Ekko
Kulturnytt
Mørkets opplevelser
Nyhetsmorgen
Radiodokumentaren
Radioteatret
Språksnakk
Urix på lørdag
Verdibørsen
Studio 2


== Tidligere programmer (ufullstendig liste) ==
Hallo i uken (nedlagt 2013)
P2s nyhetsmorgen (nedlagt 2008) med Verden i dag, Politisk kvarter, Kulturnytt og Økonominytt
Ut i verden (nedlagt 2009)
Wasabi (nedlagt 2006)
Radioselskapet (nedlagt 2013)
Kunstreisen (nedlagt 2015)
Klar en klassiker (nedlagt 2015)
Pandoras Jukebox
Språkteigen


== Kanalsjefer ==
2009–i dag: Ole Jan Larsen
2005–2009: Herborg Bryn
1999–2005: Kari Storsletten
1995–1999: Bjarne Grevsgard
1991–1995: Carl Henrik Grøndahl
1984–1991: Arne Bonde


== Referanser ==


== Eksterne lenker ==
Offisielt nettsted 
(en) NRK P2 – kategori av bilder, video eller lyd på Commons
Chad Hedrick

Chad Paul Hedrick (født 17. april 1977 i Texas) er en amerikansk tidligere skøyteløper.


== Karriere ==
Etter å ha vært verdens suverene ener innen rulleskøyter (inline), gikk Hedrick over til hurtigløp på is. I februar 2004, bare ett og et halvt år etter overgangen til is, vant han allround-VM og forbedret verdensrekorden sammenlagt med over ett tidspoeng. Han fikk dette året tildelt Oscarstatuetten.
I mars samme år vant han 5000 meter under VM enkeltdistanser i Seoul, en tittel han forsvarte i Inzell i 2005. Han satte ny verdensrekord på distansen 13. november 2005 i Calgary, med 6.09,68, og ble med det tidenes første under 6.10.
4. desember 2005 satte han verdensrekord på 10 000 meter i Heerenveen med tiden 12.58,25, men mistet den noen minutter senere til nederlenderen Carl Verheijen som gikk på 12.57,92. Rett før 2005 sluttet tok han imidlertid tilbake rekorden med tiden 12.55,11 under det amerikanske distansemesterskapet på mila, som han vant med nesten ett minutt. Hedrick hadde gått runder på 31-tallet helt fram til det var tre runder igjen, før han gikk to runder på 30,6 og 30,2. Han trengte en sisterunde på 31,81 for å slå Verheijens verdensrekord, men Hedrick hadde krefter igjen og avsluttet med en runde på 28,96 . Han påstod selv at det er første gang noen har gått så fort på en sisterunde på 10 000 meter. 
Under OL 2006 i Torino vant han 5 000-meteren foran nederlenderen Sven Kramer og italieneren Enrico Fabris. Han tok sølv og bronse under OL i Vancouver i 2010 og la opp etter OL.


== Personlige rekorder ==


== Referanser ==


== Eksterne lenker ==
Offisielt nettsted 
(en) Chad Hedrick – kategori av bilder, video eller lyd på Commons 
(en) Chad Hedrick – galleri av bilder, video eller lyd på Commons 
(de) Chad Hedrick – Munzinger Sportsarchiv 
(en) Chad Hedrick – Olympics.com 
(en) Chad Hedrick – Olympic.org 
(en) Chad Hedrick – Olympedia 
(en) Chad Hedrick – Sports-Reference (OL-resultater – arkivert) 
(en) Chad Hedrick – databaseOlympics.com (arkivert) 
(en) Chad Hedrick – International World Games Association 
(en) Chad Hedrick – Speedskatingbase.eu 
(en) Chad Hedrick – SpeedSkatingNews.info 
(en) Chad Hedrick – SpeedSkatingStats.com 
(no) Chad Hedrick i Store norske leksikon
Bob de Jong

Bob Johannes Carolus de Jong (født 13. november 1976 i Leimuiden) er en nederlandsk skøyteløper. 
Han er en utpreget langdistanseløper, og har samlet en rekke medaljer i internasjonale mesterskap. På 10 000 meter har han blant annet tatt medalje i hvert av de siste åtte VM enkeltdistanser, hvorav tre gullmedaljer.


== Personlige rekorder ==
Oppdatert pr 15. mai 2011


== Meritter ==
VM enkeltdistanser
5000 meter: 2 gull (2001, 2011), 4 sølv og 1 bronse
10 000 meter: 5 gull (1999, 2003, 2005, 2011 og 2012), 4 sølv og 2 bronse
Olympiske leker
Torino 2006: Gull på 10000 meter
Nagano 1998: Sølv på 10000 meter
Vancouver 2010: Bronse på 10000 meter
Sotsji 2014: Bronse på 10000 meter


=== Internasjonale mesterskap ===
Olympiske leker (Vinter) deltatt i 4 OL (ved 8 konkurranser)

Nagano 1998 på 5000m og 10000m, Salt Lake City 2002 på 5000m og 10000m, Torino 2006 på 5000m og 10000m og i Vancouver 2010 på 5000m og 10000m,.Beste resultat 1.-plass på 10000m i Torino 2006. (Se også medaljeboks til høyre)Allround-VM på skøyter (deltatt 2 ganger)

Moskva 2005 og i Calgary 2006.Beste resultat 7.-plass sammenlagt i Moskva 2005.Enkeltdistanse-VM på skøyter deltatt i 11 VM (ved 20 konkurranser)

Warszawa 1997 på 10000m, Calgary 1998 på 5000m og 10000m, Heerenveen 1999 på 5000m og 10000m, Nagano 2000 på 5000m og 10000m, Salt Lake City 2001 på 5000m og 10000m, Berlin 2003 på 5000m og 10000m, Seoul 2004 på 5000m og 10000m, Inzell 2005 på 5000m og 10000m, Nagano 2008 på 10000m, Richmond 2009 på 5000m og 10000m, Inzell 2011 på 5000m og 10000m.Beste resultat 1.-plass på 5000m både i Salt Lake City 2001 og i Inzell 2011, samt 1.-plass på 10000m i Heerenveen 1999 og 2012, Berlin 2003, Inzell 2005 og 2011. (Se også medaljeboks til høyre)Junior-VM på skøyter deltatt i 2 VM (ved 2 konkurranser)

Seinäjoki 1995 i sammenlagt og i Calgary 1996 i sammenlagt.Beste resultat 1.-plass sammenlagt både i Seinäjoki 1995 og i Calgary 1996.


=== Sammenlagt i Verdenscupen ===
Oppdatert etter sesongen 2010/11


== Referanser ==
(no) Artikkel i Skøytesport om at Bob de Jong vinner Oscarstatuetten for sesongen 2010/2011


== Eksterne lenker ==
(de) Bob de Jong – Munzinger Sportsarchiv 
(en) Bob de Jong – Olympics.com 
(en) Bob de Jong – Olympic.org 
(en) Bob de Jong – Olympedia 
(en) Bob de Jong – Sports-Reference (OL-resultater – arkivert) 
(en) Bob de Jong – databaseOlympics.com (arkivert) 
(en) Bob de Jong – Speedskatingbase.eu 
(en) Bob de Jong – SpeedSkatingNews.info 
(en) Bob de Jong – SpeedSkatingStats.com 
(nl) Offisiell hjemmeside - med biografi på norsk, tysk og engelsk.
(en) Profil på Jakub Majerski's Speedskating database (Adelskalender distanser og sammenlagt)
(en) Profil på ISU sine nettsider. (distanseresultater)
(en) Profil på SpeedskatingResults.com (personlige rekorder)
«Athletes : Bob de Jong». Sochi2014.com. 6. juli 2014. Arkivert fra originalen 6. juli 2014. Besøkt 30. august 2015. 
(en) Profil på The-Sports.org (mesterskapsresultater)
(nl) Profil på EffeSport.nl (noen resultater, ikke komplett)
(no) Bob de Jong i Store norske leksikonBilderBilder av Bob de Jong på SpeedSkatingPhotos.info/DesgPhoto.com
Bydgoszcz

Bydgoszcz ( ['bidgɔʂtʂ] ; tysk Bromberg, latin: Bydgostia) er en distriktsnivåby i det nordlige Polen, ved elvene Brda og Wisła, med en befolkning på 369 151 (2004). Sammen med Toruń er den hovedstad i det kujaviskpommerske voivodskap, og danner metrokomplekset Bydgoszcz-Toruń med over 850 000 innbyggere.
VM i friidrett for juniorer 2016 ble arranger her.


== Historie ==

Byen fikk byrettigheter i 1346 av Kasimir III den store. I det 15. og 16. århundre var den en viktig sted for kornhandel.
I 1772 ble Bydgoszcz annektert av Kongedømmet Preussen under Polens første deling og senere inkorporert i Vest-Preussen. I 1807 ble byen del av Storhertugdømmet Warszawa. I 1815 kom den igjen under prøyssisk styre som del av det autonome Storhertugdømmet Poznań. Eter 1871 ble byen del av Det tyske keiserrikes provins Posen. Etter første verdenskrig og Den storpolske oppstand kom Bydgoszcz tilbake til Polen i 1919.
Under andre verdenskrig – fra 1939 til 1945 – ble byen annektert og okkupert av Tyskland. I 1939 kom det til uroligheter mellom polakker og tyske partisaner støttet av lokale tyskere (blant annet medlemmer av Hitlerjugend), med tap på begge sider. Hendelsen ble utnyttet som nasjonalsosialistisk propaganda, og etter at Wehrmacht hadde rykket inn i byen begynte represjoner på den polske befolkningen. Flere ble henrettet eller sendt til tyske konsentrasjonsleirer. Under andre verdenskrig ble 37 000 av byens innbyggere drept her.


== Universiteter i Bydgoszcz ==
Kasimir den stores universitet i Bydgoszcz
Jan og Jędrzej Śniadecki naturvitenskapelige universitet i Bydgoszcz


== Vennskapsbyer ==
Tsjerkasy, Hartford, Kragujevac, Mannheim, Pavlodar, Perth, Reggio Emilia


== Eksterne lenker ==
(pl) Offisielt nettsted 
(en) Bydgoszcz – kategori av bilder, video eller lyd på Commons 
(en) Bydgoszcz – galleri av bilder, video eller lyd på Commons
Lublin

Lublin ( ['lublin] ) er en viktig universitetsby i det sørøstre Polen, omkring 150 km sørøst for Warszawa. Den er hovedstad i Lublin voivodskap og er den største polske by øst for elven Wisła. Den har status som distriktsnivåby. Lublin fikk byrettigheter i 1317.


== Vennskapsbyer ==
Alcalá de Henares, Debrecen, Delmenhorst, Erie, Lancaster, Münster, Nancy, Nykøbing Falster, Pernik, Panevėžys, Rishon LeZion, Luhansk, Lutsk, Lviv, Starobielsk, Viseu, Windsor


== Eksterne lenker ==
Offisielt nettsted 
(en) Lublin – kategori av bilder, video eller lyd på Commons 
(en) Lublin – galleri av bilder, video eller lyd på Commons
Kielce

Kielce er en by i det sørlige Polen, omkring 110 km nordøst for Kraków. Byen har 202 609 innbyggere (2006), og er hovedstad i Helligkorsvoivodskapet. Den har status som distriktsnivåby. Kielce har blant annet Holmestrand i Vestfold og Telemark fylke som vennskapsby fra Norge. 


== Eksterne lenker ==
Offisielt nettsted 
(en) Kielce – kategori av bilder, video eller lyd på Commons 
(en) Kielce – galleri av bilder, video eller lyd på Commons
Częstochowa

Częstochowa er en by i det sørlige Polen ved elven Warta i det schlesiske voivodskap, skjønt byen har historisk sett tilhørt regionen Lille-Polen. Den har status som distriktsnivåby. 
Częstochowa er kjent for klosteret Jasna Góra der det verdenskjente Maria-ikonet Den sorte Madonna er oppbevart. Byen trekker til seg årlig millioner av pilegrimer fra hele verden, og er hovedsenteret for Maria-kulten i Polen. Av den grunn regnes byen av mange for å være Polens åndelige hovedstad.


== Byens navn ==
Byens navn betyr Częstochs sted og kommer fra fornavnet Częstoch som i middelalderdokumenter også gjengis som Częstobor eller Częstomir. Alternative stavemåter på polsk for dette bynavnet er Czanstochowa (belagt i 1220) eller Częstochow (1382, 1558). 


== Vennskapsbyer ==
Altötting
Fatima
Loreto
Lourdes
Pforzheim
Rēzekne
South Bend
Šiauliai


== Eksterne lenker ==
(pl) Offisielt nettsted 
(en) Częstochowa – kategori av bilder, video eller lyd på Commons 
(en) Częstochowa – galleri av bilder, video eller lyd på Commons
Malangen

Denne artikkelen er om fjorden. For den tidligere kommunen, se Malangen kommune.Malangen (Malangsfjorden) (nordsamisk: Málatvuotna, kvensk: Malankivuono) er en fjord i Troms og Finnmark fylke. Fjorden går først mellom Senja og Kvaløya, og er vel her formelt et sund. Etter at den har passert Gisundet (sørover) og Straumsfjorden (nordover), blir den en regulær fjord innover i Troms' fastland. Grensa mellom Senja kommune (i vest) og Tromsø og Balsfjord kommuner (i øst) går i fjorden.Malangen har sidefjordene Rossfjorden, Målselvfjorden, Aursfjorden og Nordfjorden. De største bygdene langs fjorden/sundet er Sommarøy og Brensholmen ytterst på Kvaløya, Laukvik ytterst på Senja, mens Tennskjær, Mortenhals, Nordbynes, Mestervik, Målsnes og Rossfjord ligger inne i selve fjorden. I fjorden ligger Spilderøya, Forøya, Mesterøya og Hjertøya i Nordfjorden.
Malangen ble i vikingtiden ansett som en nordlig grense for åkerbruk (korndyrking).


== Referanser ==


== Eksterne lenker ==
(en) Malangen – kategori av bilder, video eller lyd på Commons
Dionysios Solomos

Dionysios Solomos (Διονύσιος Σολωμός; født 8. april 1798, død 9. februar 1857) var en gresk lyriker fra Zakynthos. Han er best kjent for å ha skrevet diktet «Hymne til friheten» (Ύμνος εις την Ελευθερίαν, Imnos is tin Eleftherian) i 1823. Diktet er i dag den greske nasjonalsangen. Hele diktet har 158 vers, noe som gjør dette til verdens lengste nasjonalsang, men normalt regnes bare de første versene som selve nasjonalsangen.


== Liv og virke ==
Han ble født i en velstående familie og i 1808 reiste han til Italia hvor han studerte juss. Etter ti år returnerte han til Zakynthos med en solid bakgrunn innen litteratur og er anerkjent som lyriker i litteraturkretser.På slutten av 1828 forlot han Zakynthos og bosatte seg i Kérkyra for å kunne hengi seg til lyrikken. Da han returnerte fra Italia bragte han med seg lyrikk med religiøst innhold. Siden skrev han noen sonetter og lyriske dikt. Hans første lange dikt var «Hymne til friheten».
Solomos døde av apopleksi. Hans levninger ble flyttet til Zakhynthos i 1865.
Det er verdt å nevne at Solomos ble berømt som dikter allerede i ungdommen og har forblitt populær siden.


== Referanser ==
Live at Wembley ’86

Live at Wembley '86 er ei live-plate av det britiske rockebandet Queen. Den ble spilt inn 11.-12. juni 1986 under en turné. Plata har 28 sanger, hvorav fem er coverlåter.


== Sporliste ==


=== Disk 1 ===
«One Vision» (Queen), 5:50
«Tie Your Mother Down» (May), 3:52
«In the Lap of the Gods Revisited» (Mercury), 2:44
«Seven Seas of Rhye» (Mercury), 1:19
«Tear It Up» (May), 2:12
«A Kind of Magic» (Taylor), 8:41
«Under Pressure» (Queen/Bowie), 3:41
«Another One Bites the Dust» (Deacon), 4:54
«Who Wants to Live Forever» (May), 5:16
«I Want to Break Free» (Deacon), 3:34
«Impromptu» (Queen), 2:55
«Brighton Rock Solo» (May), 9:11
«Now I'm Here» (May) 6:19


=== Disk 2 ===
«Love of My Life» (Mercury), 4:47
«Is This the World We Created?» (Mercury/May), 2:59
«(You're so Square) Baby I Don't Care» (Leiber/Stoller), 1:34
«Hello Mary Lou (Goodbye Heart)» (Pitney), 1:24
«Tutti Frutti» (Penniman/LaBostrie), 3:23
«Gimme Some Lovin'» (Winwood/Winwood/Davis), 0:55
«Bohemian Rhapsody» (Mercury), 5:50
«Hammer to Fall» (May), 5:36
«Crazy Little Thing Called Love» (Mercury), 6:27
«Big Spender» (Coleman/Fields), 1:07
«Radio Ga Ga» (Taylor), 5:57
«We Will Rock You», 2:46
«Friends Will Be Friends» (Mercury/Deacon), 2:08
«We Are the Champions» (Mercury), 4:05
«God Save the Queen» (arr. May), 1:27


== Eksterne lenker ==
(en) Live at Wembley '86 på Discogs 
(en) Live at Wembley '86 på MusicBrainz 
(en) Live at Wembley '86 på AllMusic
Sosnowiec

Sosnowiec er en by i det sørlige Polen, ved en sideelv til Wisła. Den ligger i sentrum av det store gruve- og industriområdet rundt Katowice («Det øverschlesiske industriområde»). Byen ligger i det schlesiske voivodskap, skjønt er historisk sett en del av Lille-Polen. Den har status som distriktsnivåby.


== Vennskapsbyer ==
Les Mureaux, Suceava, Roubaix, Komárom


== Eksterne lenker ==
(uk) Offisielt nettsted 
(en) Sosnowiec – kategori av bilder, video eller lyd på Commons 
(en) Sosnowiec – galleri av bilder, video eller lyd på Commons